cyanic-selkie/wikianc huggingface dataset:
Մակակոփում
Մակակոփում, մետաղական նյութի կառուցվածքի և հատկությունների փոփոխում, որն առաջանում է պլաստիկ դեֆորմացիայի հետևանքով։ Մակակոփումը փոքրացնում է նյութի պլաստիկությունն ու հարվածային ճլությունը, մեծացնում համեմատաբանության և հոսունության սահմաններն ու կարծրությունը։ Մակերևութային մակակոփման դեպքում նյութի մեջ մնացորդային լարվածային վիճակը փոփոխվում է, մեծանում նրա հոգնածային ամրությունը։ Մակակոփում առաջանում է կտրումով մշակման, հոլովակներով, գրտնակներով շրջագլման և կոտորուքներով հատուկ մշակման ժամանակ։
Կատեգորիա:Մետալուրգիա
Արտադրական հնարավորությունների կոր
Սա մի որոշակի տնտեսության արտադրողականության գրաֆիկական ներկայացումն է, որտեղ ռեսուրսները ֆիքսված են։ Արտադրական հնարավորությունների կորը գրաֆիկորեն ներկայացնում է որևէ տնտեսության առավելագույն արտադրողականությունը երկու տարբեր ապրանքների համար` օգտագործելով ռեսուրսները ամբողջովին և ամենաարդյունավետ ձևով։
Միկրո- և մակրոէկոնոմիկայում այս գրաֆիկը ցույց է տալիս երկու տարբեր ապրանքների համադրություններ, որոնք կարող են արտադրվել մի տնտեսության կողմից` օգտագործելով ֆիքսված քանակով արտադրության գործոններ և արտադրության համար անհրաժեշտ տեխնոլոգիաներ։
Մակրոէկոնոմիկայում այն կարող է ներկայացնել երկու ոչ մրցակցային ապրանքների (ինչպիսիք են ֆիքսված կապիտալը և սպառողական ապրանքները) հարաբերակցություն։ Գրաֆիկորեն ներկայացնելով արտադրական հնարավորությունները տրված տեխնիկական և արտադրական ռեսուրսների դեպքում` արտադրական հնարավորությունների կորը ցույց է տալիս մի ապրանքի հնարավոր ամենամեծ քանակությունը` մեկ այլի որոշակի արտադրական մակարդակի դեպքում։
Արտադրական հնարավորություններ կորը սահմանում է արտադրության արդյունավետությունը տրված արտադրական պրոցեսում։ Համեմատվող օբյեկտները կարող են լինել ինչպես ծառայություններ, այնպես էլ ապրանքներ։ Կետը, որը գտնվում է կորի վրա, ցույց է տալիս ռեսուրսների արդյունավետ օգտագործում։ Կորի մակերևույթից ներքև ընկած կետը ցույց է տալիս ռեսուրսների անարդյունավետ օգտագործում։ Համադրությունը, որը կարող ենք տեսնել կորի վրա ցույց է տալիս որոշակի տնտեսության նախասիրությունները։ Որևէ տնտեսություն կարող է նախընտրել արտադրել ավելի մեծ քանակությամբ արտադրական ապրանքներ քան սպառողական, կամ հակառակը։
Արտադրական հնարավորությունների կորերը սովորաբար ունենում են ուռուցիկ դեպի վեր, ուռուցիկ դեպի վար կամ գծային ուղղվածություն ունեցող։ Տեսքը կախված է մի շարք հանգամանքներից։ Այն ցուցադրում է մի շարք տնտեսագիտական հասկացություններ ինչպիսիք են ռեսուրսների սահմանափակությունը (հիմնական տնտեսական խնդիր, որին բոլոր հասարակությունները կարող են առնչվել), հնարավորության ծախսը, արտադրական արդյունավետությունը և մասշտաբային տնտեսությունը։
Ուռուցիկ դեպի վեր ուղղված արտադրական հնարավորությունների կորը առաջանում է ներդրվող ռեսուրսների քանակի ավելացումից, աշխատուժի քանակի աճից կամ տեխնոլոգիական զարգացումից։ Նման փոփոխությունը նշանակում է տնտեսական աճ մի տնտեսության համար, որը արտադրում է իր հնարավորությունների առավելագույն չափով։ Տնտեսական աճը կհանգեցնի համեմատվող երկու ապրանքների արտադրական ծավալների մեծացմանը։ Համապատասխանորեն` դեպի ներքև ուղղված արտադրական հնարավորությունների կորը կարող է առաջանալ աշխատուժի կրճատման, հումքի քանակության կրճատման կամ որևէ բնական աղետի հետևանքով առաջացած վնասների դեպում։
Այնուամենայնիվ շատ տնտեսական վայրէջքներ կարող են ցույց տալ ոչ թե արտադրության կրճատում, այլ աշխատուժի և ֆիզիկական ռեսուրսի ոչ արդյունավետ օգտագործում։
Արդյունավետություն
Արտադրական հնարավորությունների կորը սովորաբար ունենում է աջ կողմում եղած գրաֆիկի տեսքը։ Տնտեսությունը, որը աշխատում է արտադրական հնարավորությունների կորի որևէ կետում, համարվում է արդյունավետ, ինչը նշանակում է, որ անհնարին կլինի որևէ ապրանքի արտադրական ծավալները մեծացնել առանց կրճատելու մեկ այլ ապրանքինը։ Նմանապես, եթե որևէ տնտեսություն աշխատում է կորի մակերևույթից ներքև, ապա այն համարվում է անարդյունավետ, ինչը նշանակում է, որ այն կարող է վերաբաշխել իր ռեսուրսները երկու ապրանքների արտադրական ծավալները ընդլայնելու համար, կամ ամբողջովին ներգրավի իր աշխատուժը արտադրական պրոցեսի մեջ` ավելի արդյունավետ ելք ստանալու համար։
Օրինակ` եթե ընդունենք, որ տնտեսության արտադրության գործոնները չեն փոխվում ժամանակի ընթացքում, տեխնոլոգիական աճ չի նկատվում, և տնտեսությունը աշխատում է կորի որևէ կետում, զենքի արտադրության ծավալները մեծացնելու համար անհրաժեշտ կլինի կրճատել կարագի արտադրության ծավալները։ Եթե արտադրությունը արդյունավետ է, տնտեսությունը կարող է ընտրել գրաֆիկի որևէ կետ. եթե այն ավելի հետաքրքրված է զենքի արտադրությամբ, կարող է ընտրել B կետը, եթե կարագի անհրաժեշտությունը գերազանցում է, ապա՝ C կետը, և կարող է ընտրել D կետը, եթե հավասար քանակությամբ կարագ և զենք է անհրաժեշտ ։
Յուրաքանչյուր կետ, որը գտնվում է կորի մակերևույթի վրա կամ նրանից ձախ, կոչվում է հասանելի կետ։ Նրանով ներկայացված քանակությունը կարող է արտադրվել առկա ռեսուրսներով։ Կորից աջ ընկած յուրաքանչյուր կետ ներկայացնում է քանակություն, որը չի կարող արտադրվել առկա ռեսուրսների դեպքում, և կոչվում է անհասանելի կետ։ Կորից ձախ ընկած յուրաքանչյուր կետ կոչվում է անարդյունավետ, քանի որ առկա ռեսուրսները թույլ են տալիս արտադրել մի ապրանքը ավելի մեծ քանակությամբ`չկրճատելով մյուս ապրանքի արտադրվող քանակությունը։ Արդյունավետ կետերը գտնվում են կորի մակերևույթի վրա։ Այս կետերից յուրաքանչյուրում որևէ ապրանքի արտադրական քանակությունը շատացնելու համար անհրաժեշտ է կրճատել մյուսի արտադրական քանակությունը ։
Երկու ապրանքով ներկայացվող արտադրական հնարավորությունների կորը թեորիապես պարզեցված տարբերակ է, քանի որ իրական կյանքում մի քանի ապրանքների վերլուծությունը բավականին բարդ գործընթաց է։ Եթե կարողանանք ստանալ մի ապրանքի արտադրական ծավալների վերլուծության արդյունքները, ապա օգտագործելով որոշակի տեխնիկաներ կարող ենք ստանալ մեկ այլ բաղադրյալ ապրանքինը նույնպես ։
Հնարավորության ծախս կամ այլընտրանքային ծախք
Արտադրական հնարավորությունների կորի ենթատեքստում հնարավորության ծախսը ուղղակիորեն կապված է կորի տեսքի հետ։ Եթե կորի տեսքը ուղղագիծ է, ապա հնարավորության ծախսը հաստատուն է։ Սակայն հնարավորության ծախսը սովորաբար կարող է փոփոխվել` կախված սկզբնական և վերջնական կետերից։ Աջ կողմում ցուցադրված դիագրամում 10 տուփ ավել կարագ արտադրելը կարագի արտադրության ցածր մակարդակում հանգեցնում է 5 միավոր զենքի կրճատման։ Այս փոփոխությունը նկարագրված է A կետից B կետին անցնելով։ C կետում տնտեսությունն արդեն բավականին մոտ է կարագի արտադրության առավելագույն սահմանագծին։ Այս մակարդակում 10 տուփ ավել կարագ արտադրելը կհանգեցնի 50 միավոր զենքի կրճատման։ Այս փոփոխությունը նկարագրված է C կետից D կետին անցնելով։
Տեսք
Արտադրական հնարավորություններիկ կորը կարող է կառուցված լինել ռեսուրսների բաշխման կորի և գործոնների ինտենսիվության հիման վրա ։ Վերևում բերված օրինակը ամենատարածված օրինակն է ։ Այն ներկայացնում է երկու արտադրական սեկտորների գործոնների ինտենսիվության և տեխնոլոգիաների միջև անհավասարությունը։ Մինչ տնտեսությունը ավելի ու ավելի է մասնագիտանում մի ապրանքի արտադրության մեջ, տվյալ ապրանքի հնարավորության ծախսը նույն արագությամբ մեծանում է, քանի որ օգտագործվում են ռեսուրսներ, որոնք ավելի քիչ արդյունավետ են այն արտադրելու համար։ Կարագի արտադրության ծավալների մեծացմանը զուգընթաց աշխատուժը, որը գործում էր զենքի արտադրությունում կտեղափոխվի կարագի արտադրություն։ Սկզբում ամենաքիչ արտադրական հմտություն ունեցող մարդիկ, ովքեր աշխատում են զենքի արտադրությունում, կտեղափոխվեն կարագի արտադրություն։ Այս տեղափոխությունից զենքի արտադրությունը մեծ կորուստներ չի կրի, և այն մեծ ազդեցություն չի ունենա կարագի մեծացող հնարավորության ծախսի վրա։ Այնուամենայնիվ հաջողված կարագի արտադրման գործընթացի ծախսը կմեծանա, քանի որ անհրաժեշտ ռեսուրսները, որոնք ավելի ու ավելի են մասնագիտացած զենքի արտադրությունում, տեղափոխվել են կարագի արտադրություն ։
Գծային արտադրական հնարավորությունների կորը առաջանում է, երբ հնարավորության ծախսերը անփոփոխ են ։ Այս դեպքում ռեսուրսները մասնագիտացված չեն և կարող են մեկը կյուսին փոխարինել առանց հավելյալ ծախսերի ։ Ապրանքները, որոնց արտադրության համար անհրաժեշտ են նման ռեսուրսներ (ինչպիսիք են կարագը և մարգարինը) կունենամ գրեթե ուղղագիծ կոր և գրեթե անփոփոխ հնարավորության ծախս։
Տնտեսական մի իրավիճակում, որտեղ յուրաքանչյուր հաջորդ միավոր ապրանքը կարող է արտադրվել ավելի քիչ գումարային ծախսով, արտադրական հնարավորությունների կորը կունենա ուռուցիկ դեպի վեր ուղղվածություն։ Արդյունքում մի ապրանքի հնարավորության ծախսը կիջնի մյուսի արտադրության ծավալների մեծացմանը զուգընթաց ։
Տեղակայում
Արտադրական հնարավորությունների կորի տեղակայման երկու հիմնական որոշիչներն են տեխնոլոգիական զարգացվածության աստիճանը տվյալ ժամանակահատվածում և արտադրական ռեսուրսների հասանելի քանակությունը (հումք, աշխատուժ, գործարանային ռեսուրս)։
Արտադրական հնարավորությունների կորը կարող է ունենալ տեղակայման փոփոխություն` ուղղված երկու ուղղությամբ։ Երկարաժամկետ գործունեության դեպքում, եթե տեխնոլոգիան զարգացում է ապրում, կամ արտադրական գործոնների պաշարը մեծանում է, երկու ապրանքների արտադրական ծավալները ընդլայնելու նախադրյալները տնտեսության մեջ մեծանում են։ Այս փոփոխության առաջացման դեպքում տնտեսական աճ է նկատվում։ Նման աճը կհանգեցնի կորի տեղափոխումը դեպի աջ։ Հակառակ իրավիճակում, երբ բնական աղետը, ռազմական բարդ իրադրությունը կամ այլ բացասական գործոններ կրճատում են առկա ռեսուրսների քանակը, արտադրական հնարավորությունների կորը տեղափոխվում է ձախ։
Եթե երկու համեմատվող ապրանքները կապիտալ ներդրումը և ներկայիս սպառողական ապրանքներն են, ապա որքան շատ ։ Կորի տեղաշարժը կարող է ցույց տալ` ինչպես է տեխնոլոգիական զարգացումը, որը խթանում է մի ապրանքի արտադրությունը դարձնում կորի փոփոխությունը ավելի շատ ուղղված դեպի մեծ արտադրական խավալ ունեցող ապրանքի առանցքի կողմը գրաֆիկի վրա։ Նմանապես, եթե որևէ ապրանք պահանջում է ավելի մեծ կապիտալ ներդորւմ, և կապիտալ ներդումն էլ զարգանում է ավելի արագ քան մնացած արտադրական գործոնները, ապա աճը և փոփոխությունը ավելի նպաստավոր կլինեն տվյալ ապրանքի համար[2][3]. .
Այլ գործառույթներ
Միկրոէկոնոմիկայի շրջանակներում արտադրական հնարավորությունների կորը ցույց է տալիս հնարավորությունները, որոնք կարող են ընտրել անհատները կամ ընկերությունները։ Սահմանումից հետևում է, որ կորի մակերևույթի յուրաքանչյուր կետ արտադրական տեսանկյունից ամենաարդյունավետն է, սակայն շուկայական պահանջարկի տեսանկյունից որոշ կետեր կարող են լինել ավելի շահութաբեր քան մյուսները։ Որևէ ընկերության համար հավասարակշռության կետը կլինի կորի մակերևույթի այն կետը, որը ամենաշահութաբերն է ։
Մակրոէկոնոմիկայի տեսանկյունից, արտադրական հնարավորությունների կորը ցույ է տալիս արտադրական հնարավորություններ, որոնք հասանելի են ազգին կամ տնտեսությանը տրված ժամանակահատվածի համար։ Ավանդականորեն այն օգտագործվում է ներդրման հնարավորությունները պարզելու համար։ Այնուամենայնիվ, տնտեսությունը կարող է լինել արտադրապես արդյունավետ առանց բաշխվածության արդյունավետության անհրաժեշտության։ Շուկայական սխալը (ոչ կատարյալ մրցակցությունը կամ մենաշնորհները), սոցիալական կառավարման համակարգի որոշ մարմիններ (կառավարություն) կարող են առաջադրել սխալ համադրություն արտադրական հնարավորությունների կորի վրա` համամետած այն իրավիճակին, որը սպառողները կուզենային տեսնել։ ։
Գրականություն
Կատեգորիա:Արտադրություն և մշակող արդյունաբերություն Կատեգորիա:Միկրոէկոնոմիկա Կատեգորիա:Արտադրողական տնտեսագիտություն Կատեգորիա:Տնտեսագիտական կորեր Կատեգորիա:Տնտեսագիտական տերմինաբանություն
Ռամազ Չխիկվաձե
Ռամազ Չխիկվաձե (რამაზ ჩხიკვაძე, 28 փետրվարի, 1928, Թիֆլիս, Վրացական ԽՍՀ, ԽՍՀՄ - 2011, Թբիլիսի, Վրաստան), կինոյի և թատրոնի վրացի խորհրդային դերասան։ ԽՍՀՄ ժողովրդական արտիստ (1981)։
Կենսագրություն
Ռամազ Չխիկվաձեն ծնվել է 1928 թվականի փետրվարի 28-ին Թիֆլիսում։ 1951 թվականին ավարտել է Թբիլիսիի Շոթա Ռուսթավելու անվան թատերական ինստիտուտը (սովորել է Միխայիլ Թումանիշվիլիի մոտ)։
1951 թվականից որպես դերասան աշխատել է Թբիլիսիի Շոթա Ռուսթավելու անվան պետական ակադեմիական թատրոնում։
Ռամազ Չխիկվաձեն մահացել է 2011 թվականի հոկտեմբերի 17-ին ։ Թաղված է Թբիլիսիի Դիդուբեի պանթեոնում։
Արտաքին հղումներ
Կատեգորիա:Վրացի դերասաններ Կատեգորիա:Խորհրդային դերասաններ Կատեգորիա:Վրացական ԽՍՀ ժողովրդական արտիստներ Կատեգորիա:ԽՍՀՄ ժողովրդական արտիստներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:Թբիլիսիի պատվավոր քաղաքացիներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:Թբիլիսի քաղաքում ծնվածներ Կատեգորիա:Թբիլիսի քաղաքում մահացածներ Կատեգորիա:Դիդուբեի պանթեոնում թաղվածներ Կատեգորիա:20-րդ դարի դերասաններ Կատեգորիա:Անձինք Թբիլիսիից Կատեգորիա:Վրաստանի ժողովրդական արտիստներ Կատեգորիա:Պատվո շքանշանի ասպետներ (Վրաստան)
Սլագելսե (կոմունա)
Սլագելսե (Slagelse Kommune), դանիական կոմունա Զելանդիա մարզի կազմի մեջ։ Տարածքը՝ 567,34 կմ², ինչը կազմում է Դանիայի ողջ տարածքի 1,32 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 77457 մարդ է (տղամարդիկ՝ 38365, կանայք՝ 39092, օտարերկրացիներ՝ 3354)։
Պատմություն
Կոմունան ձևավորվել է 2007 թվականին հետևյալ կոմունաներից.
Արտաքին հղումներ
Կատեգորիա:Զելանդիա (մարզ) Կատեգորիա:2007 թվականին հիմնադրված բնակավայրեր
Դևիդ Իրվինգ
Դևիդ Իրվինգ (David Irving, ), բրիտանացի գրող, Հոլոքոստի ժխտող ։ Հեղինակել է մի շարք գրքեր՝ նվիրված Երկրորդ համաշխարհային պատերազմի պատմությանը։
Իրիվինգին արգելել են մտնել Գերմանիա, Ավստրիա, Կանադա, Ավստրալիա և Նոր Զելանդիա։ 2006 թվականի փետրվարի 20-ին ավստրիական դատարանի կողմից դատապարտվել է երեք տարվա ազատազրկման Հոլոքոստի ժխտման համար։
Կենսագրություն
Դևիդ Իրվինգը ծնվել է 1938 թվականի մարտի 24-ին Էսսեքս կոմսության Բրենտվուդ քաղաքում։ Հայրը՝ Ջոն Իրվինգը, եղել է ռազմածովային նավատորմի սպա, ծառայել է «Edinburgh» հածանավի վրա։ 1942 թվականի մայիսի 2-ին QP-11 պահականավախմբին (Մուրմանսկ-Ռեյկյավիկ, վճարում լենդ լիզի համար) ուղեկցելիս հածանավը Բարենցի ծովում խորտակվել է U-456 սուզանավի կողմից։ Դևիդ Իրվինգի հայրը ողջ է մնացել, սակայն ողբերգությունից կարճ ժամանակ անց դադարել է շփվել կնոջ ու երեխաների հետ։
Դպրոցից հետո Դևիդ Իրվինգն ընդունվել է Լոնդոնի կայսերական քոլեջի ֆիզիկական ֆակուլտետ։ Սովորելու ընթացքում աշխատել է ուսանողական թերթերի խմբագրություններում։ 1959 թվականին Carnival Times թերթում տպագրված նրա առաջնորդող հոդվածները մեծ սկանդալի տեղիք են տվել։ Իրվինգին մեղադրել են հակասեմականության, Հարավային Աֆրիկայում ապարտեիդի սատարման ու ռասիզմի մեջ։ Իրվինգը հայտարարել է, որ դա եղել է սատիրա։
Պատմական ռեվիզիոնիզմ
Դևիդ Իրվինգը մասնակցել է Պատմության վերանայման ինստիտուտի կողմից կազմակերպված գիտաժողովներին։
Իրվինգի գաղափարները հերքվել են պատմաբաններ Հյու Տրևոր-Ռոպերի, Մարտին Բրոսցատի և այլոց կողմից, իսկ բրիտանացի պատմաբան Ռիչարդ Էվանսը նշում է. «Ոչ մի գիտական արժեք նրա աշխատանքները չունեն» ։
Հայց ընդդեմ Լիպշտադտի
Սկզբում Իրվինգի արձագանքը գրքի հրատարակությանը եղել է նրա հայտնվելը Ատլանտայում Դեբորա Լիպշտադտի ելույթներից մեկի ժամանակ, որտեղ նա կրկնել է նախկինում իր տված խոստումը՝ հազարական դոլար տալ բոլոր նրանց, ովքեր կապացուցեն «հրեական հարցի վերջնական լուծման» պատմական արժանահավատությունը ։
1996 թվականին Իրվինգը բրիտանական դատարանում հայց է ներկայացրել ընդդեմ Դեբորա Լիպշտադտի ու Penguin Books հրատարակչության՝ նրանց մեղադրելով զրպարտության և իր գիտական ու գործնական հեղինակությանը վնաս հասցնելու մեջ։ Իրվինգն ընդգծել է, որ ինքը հանդես է գալիս ոչ թե իր հակառակորդների՝ սեփական կարծիք ունենալու և ուրիշներին կշտամբելու, այլ իրեն նեոնացիզմի մեջ մեղադրելու դեմ ։
2000 թվականի ապրիլի 11-ին դատավոր Գրեյը հրապարակել է 333 էջանոց դատավճիռը ։ Իրվինգի բոլոր պահանջները մերժվել են, և նա պարտավորվել է վճարել 3 մլն ֆունտ դատական ծախսերի փոխհատուցման համար ։ Դատարանը որոշել է, որ Իրվինգը միտումնավոր կերպով մանիպուլյացիաներ է արլ փաստաթղթերի հետ կապված, և որ դրա պատճառը եղել է հակասեմականությունը ։ Դատարանի վճռում Իրվինգը կոչվել է հակասեմական և ռասիստ ։
Գործի արդյունքում լրագրող Դ. Գուտենպլանը հրատարակել է գիրք, որում ներկայացրել է երկու կողմերի հայացքները ։ Դատավարությունն ու դատավճիռը մեկնաբանել են խոշոր պարբերականներ։ Մասնավորապես Նյու Յորք Թայմսը գրել է.
Իրվինգը բողոքարկել է դատարանի որոշումը, սակայն նրա բողոքը մերժվել է ։
2002 թվականի մայիսի 21-ին դատարանը որոշել է, որ պատասխանողի անվարկունակությունը նրան չի ազատում օրենքի առջև պատասխանատվությունից ։ Դատական ծախսերի փոխհատուցման համար Իրվինգն ստիպված է եղել վաճառել իր տունն Անգլիայում, ինպես նաև իրեն հայտարարել է սնանկ։
Ձերբակալումը և դատն Ավստրիայում
2005 թվականի նոյեմբերին Իրվինգը մեկնել է Ավստրիա՝ անտեսելով Վիեննայի դատարանի կողմից 1989 թվականին տրված նրա ձերբակալության հրամանագիրը ։ Հրամանագիրը տրվել էր այն օրենքի հիման վրա, որը նախատեսում է քրեական պատասխանատվություն «նացիոնալ-սոցիալիստական եղեռնի ու մարդկության դեմ ուղղված նացիոնալ-սոցիալիստների մյուս հանցագործությաների ժխտման, նրա մասշտաբների նվազեցման, հավանության արժանացման կամ արդարացման» դեպքում։ Դատարանը հրաժարվել է գրավի դիմաց ազատել Իրվինգին։
Դատավարության ընթացքում Իրվինգն ընդունել է իր մեղքը և հայտարարել, որ վերանայել է Հոլոքոստի վերաբերյալ իր հայացքները 1991 թվականից հետո, երբ ծանոթացել է նացիստական ռազմական հանցագործ Ադոլֆ Այքմանի օրագրերին ծանոթանալուց հետո։ Նա հայտարարել է, որ «նացիստներն իսկապես սպանել են միլիոնավոր հրեաների»։
Սակայն դա չի ազդել դատարանի վրա, և դատախազը նշել է, որ Իրվինգը 1991 թվականից հետո էլ շարունակել է ժխտել գազի խցիկների գոյությունը։ 2006 թվականի փետրվարի 20-ին Իրվինգը դատապարտվել է երեք տարվա ազատազրկման ։
Դրանից հետո շատ հասարակական գործիչներ, ներառյալ Իրվինգի հակառակորդները, հայտարարել են, որ բանտարկությունը վատ մեթոդ է պատմական իրականության ստույգությունն ապացուցելու համար և լուրջ բացասական հետևանքներ է ունենում խոսքի ազատության վրա։
Տասներեք ամիս անց Իրվինգի ազատազրկումը դարձվել է պայմանական, և նա արտաքսվել է երկրից։ Դատարանում բողոքի քննման ժամանակ Իրվինգը հայտարարել է, որ «սխալվել է, երբ ասել է, թե Օսվենցիմում չեն եղել գազի խցիկներ»։ Երդվյալների առաջ ելույթ ունենալիս նա ավելացրել է, որ «երբեք չի ժխտել նացիստների կողմից միլիոնավոր մարդկանց սպանությունը», և որ ինքը «Հոլոքոստի մասնագետ չէ»  ։
Բանտից հետո
Բանտից դուրս գալուց հետո Իրվինգը The Guardian պարբերականին տված հարցազրույցում հայտարարել է, թե իր վերաբերմունքը Հոլոքոստի հանդեպ չի փոխվել և նույնիսկ ավելի է հաստատվել վերջին տարիների ընթացքում։ Նա նախկինի պես պնդում է, որ Օսվենցիմում գազի խցիկներ երբեք գոյություն չեն ունեցել, իսկ Հիտլերը ոչինչ չի իմացել Եվրոպայում հրեաների ոչնչացման մասին։ Իրվինգն ասել է, որ մտադիր է հրատարակել նոր գրքեր, որոնցում պիտի ապացուցի, որ հրեաներն իրենք են մեղավոր եղել, որ իրենց ոչնչացրել են ։
Հետագայում Իրվինգի անվան հետ կապվել են մի քանի սկանդալներ։ 2007 թվականի մայիսի 17-ին նրան վտարել են Լեհաստանում անկացվող գրքի տոնավաճառից, որտեղ նա առանց հրավերի գնացել էր՝ տանելով իր գրքերն ու փորձելով գովազդել դրանք ։ Նույն թվականի նոյեմբերի 27-ին մի խումբ հակաֆաշիստներ ու քսենոֆոբիայի հակառակորդներ փորձել են խանգարել խոսքի ազատությանը նվիրված բանավեճը Օքսֆորդում, որին մասնակցում էին Իրվինգը ու ծայրահեղ աջակողմյան Բրիտանական ազգային կուսակցության առաջնորդ Նիկ Գրիֆինը ։
Կինոյում
2016 թվականին նկարահանված «Ժխտում» ֆիլմում (Մեծ Բրիտանիա, ԱՄՆ) Դևիդ Իրվինգի դերը կատարում է Թիմոթի Սփոլը։
Արտաքին հղումներ
Կատեգորիա:Բրիտանացի գրողներ Կատեգորիա:Հոլոքոստի ժխտում Կատեգորիա:20-րդ դարի պատմաբաններ
Իլպի
Իլպի (Ильпи), գետ Կամչատկայի երկրամաս՝ Ռուսաստանում հյուսիս-արևելյան մասում։ Գետի երկարությունը 112 կմ է։ Հոսում է Օլյուտորսկի շրջանում, Կամչատկայի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Բորիս Ֆիլչիկով
Բորիս Ֆիլչիկով (Борис Павлович Фильчиков, ), «Սոյուզմուլտֆիլմ» կինոստուդիայի խորհրդային հնչյունային օպերատոր, մասնակցել է խորհրդային և ռուսական մոտ 500 մուլտֆիլմերի ստեղծմանը, արտասահմանյան մուլտֆիլմերի և գեղարվեստական կինոնկարների կրկնօրինակմանը։ ՌԽՍՖՀ մշակույթի վաստակավոր գործիչ (1987 թվական)։
Կենսագրություն
Ծնվել է 1918 թվականի օգոստոսի 3-ին։
32 տարեկանում ավարտել է Լենիգրադի կինոինժեներների ինստիտուտը` էլեկտրոտեխնիկի մասնագիտությամբ։
Եղել է Հայրենական մեծ պատերազմի մասնակից ։
1946-1948 թվականներին եղել է «Ստերեոկինո» կինոստուդիայի ձայնային բաժնի վարիչ։
Մահացել է 2006 թվականի հունվարի 15-ին, թաղված է Բաբուշկինսկոյե գերեզմանատանը ։
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Սուլինի
Սուլինի (Souligny), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 412 մարդ, բնակչության խտությունը` 38.90 մարդ/կմ²։ Բնակավայրը զբաղեցնում է 10.59 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 12 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սոլրյոդ (կոմունա)
Սոլրյոդ (Solrød Kommune), դանիական կոմունա Զելանդիա մարզի կազմի մեջ։ Տարածքը՝ 39,99 կմ², ինչը կազմում է Դանիայի ողջ տարածքի 0,09 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 20759 մարդ է (տղամարդիկ՝ 10255, կանայք՝ 10504, օտարերկրացիներ՝ 770)։
Արտաքին հղումներ
Կատեգորիա:Զելանդիա (մարզ)
Իլչինեց
Իլչինեց (Ильчинец), գետ Կամչատկա թերակղզի, Ռուսաստանում։ Գետի երկարությունը 70 կմ։ Ավազանի տարածքը 729 կմ2։ Թափվում է Կամչատկա գետի ձախ ափին՝ 64 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Everything Has Changed
Everything Has Changed, երգ, որ ձայնագրել են ամերիկացի քանթրի-փոփ երգչուհի Թեյլոր Սվիֆթը և բրիտանացի երգիչ Էդ Շիրանը։ Ընդգրկվել է երգչուհու Red (2012) չորրորդ ստուդիական ալբոմում։ Երգի հեղինակներն են Թեյլոր Սվիֆթը և Էդ Շիրանը, պրոդյուսերը՝ Բուտչ Ուոքերը։ Երգը թողարկվել է որպես ալբոմի վեցերորդ սինգլ 2013 թվականի հուլիսի 16-ին։ «Everything Has Changed» երգը փոփ և ֆոլք երաժշտության տարրերով քանթրի բալլադ է, որում խոսվում է «սիրելիին ավելի լավ ճանաչելու ցանկության մասին» ։
Սինգլն ստացել է խառը արձագանքներ երաժշտական քննադատների կողմից, որոնք հակասական են եղել երգի տեքստի վերաբերյալ։ «Everything Has Changed» Billboard Hot 100 հիթ-շքերթում նորամուտը կատարել է 32-րդ հորիզոնականում և ընդգրկվել Բելգիայի, Իռլանդիայի ու Մեծ Բրիտանիայի հիթ-շքերթների լավագույն տասնյակներում։ Թեյլոր Սվիֆթը «Everything Has Changed» երգն առաջին անգամ կատարել է Էդ Շիրանի հետ նույն թվականի հունիսի 8-ին՝ Britain’s Got Talent-ում։ Երգն ընդգրկվել է Red Tour համաշխարհային շրջագայության երգացանկում։
Պատմություն
Նախապես հայտարարվել է, որ բրիտանացի երգիչ Էդ Շիրանը պետք է մասնակցի Թեյլոր Սվիֆթի չորրորդ ստուդիական ալբոմի ձայնագրմանը, որի թողարկումը նախատեսված էր 2012 թվականի աշնանը։ 2012 թվականի հոկտեմբերի 18-ին երգն օնլայն հասանելի է դարձել ամբողջ աշխարհում ։ Այն գրել են Թեյլոր Սվիֆթն ու Էդ Շիրանը։ Թեյլոր Սվիֆթը երգի իմաստը բացատրել է հետևյալ կերպ. «Ամեն ինչ տարբեր կերպ է երևում մի մարդու պատճառով, որովհետև նա պարզապես մտել է քո կյանք։ Դա շատ հիանալի է» ։
Արձագանքներ
«Everything Has Changed» երգն արժանացել է խառը արձագանքների երաժշտական քննադատների կողմից։ Billboard-ը հրապարակել է խառը կարծիք՝ քննադատելով և գվելով Էդ Շիրանի մասնակցությունը ։ Digital Spy-ից Ռոբերտ Քոսպին գրել է, որ երաժշտական ոճն ստացվել է «սեթևեթող», իսկ երգը «թողնում է ջերմությամբ ու անորոշ զգացումով, ինչը բավական հազվադեպ է այս օրերին» ։ NME-ից Սիան Ռոուն երգին տվել է բացասական արձագանք՝ գրելով, թե «լիովին հիասթափված է» ։
Տեսահոլովակ
Երաժշտական տեսահոլովակը թողարկվել է 2013 թվականի հունիսի 6-ին ։ Սյուժեն ծավալվում է երեխաների շուրջը, որոնք ծանոթանում են դպրոցական ավտոբուսում և ամբողջ օրն անցկացնում միասին։ Գլխավոր հերոսների ծնողների դերում հանդես են եկել Թեյլոր Սվիֆթն ու Էդ Շիրանը։ 2020 թվականի ապրիլի տվյալներով՝ տեսահոլովակն ունի ավելի քան 324 մլն դիտում Յութուբում ։
Ծանոթագրություններ
Կատեգորիա:Թեյլոր Սվիֆթի երգեր Կատեգորիա:2012 երգեր
Հարաբերություն
Հարաբերություն, փիլիսոփայական հասկացություն, որն արտահայտում է երևույթների փոխկապակցության վերացարկված բնույթը։ Հարաբերության հետազոտման կարևորությունը պայմանավորված է ոչ միայն իրի բաղկացուցիչ տարրերով, այլև դրանց փոխդասավորվածության բնույթով։ Հարաբերության կարևոր դերի օրինակ է քիմիական իզոմերիայի երևույթը։ Հարաբերության մասին հասկացությունը պատկանում է իրականության դիֆերենցման այն եղանակին, որը իրականության բոլոր երևույթները ստորաբաժանում է իրի, հատկության և հարաբերության։ Այս բաժանումը, սակայն, քարացած չէ. իրերը, հատկությունները և հարաբերությունները դիալեկտիկորեն փոխկապակցված են՝ դրանք ենթադրում են մեկը մյուսից և մեկը փոխվում է մյուսին։ Դրա հետ մեկտեղ իրերը մեկուսացված չեն մեկը մյուսից, այլ գոյություն ունեն հարաբերությունների համակարգում։ Իրերի հատկությունները անհրաժեշտորեն դրսևորվում են միմյանց նկատմամբ իրերի հարաբերության միջոցով։ Ավելին, իրերը և դրանց հատկությունները կարող են դիտվել որպես հարաբերություններ։ Այսպես, քաղաքատնտեսությունում ապրանքը բնութագրվում է որպես հասարակական հարաբերություն։ Ըստ մատերիալիստական փիլիսոփայության, իրերի միջև հարաբերությունները նույնքան իրական են, որքան և այդ իրերը։
Կատեգորիա:Փիլիսոփայական տերմինաբանություն
Գեորգի Բերեգովոյ
Գեորգի Տիմոֆեևիչ Բերեգովոյ (Гео́ргий Тимофе́евич Берегово́й,, ) , խորհրդային տիեզերագնաց–օդաչու, ավիացիայի գեներալ–մայոր (1968 թ.), Խորհրդային Միության կրկնակի հերոս (1944 և 1968), ԽՍՀՄ վաստակավոր փորձարկող օդաչու (1961 թ.) ։
Ավարտել է Լուգանսկի զինվորական օդաչուական դպրոցը (1941 թ.), մասնակցել Երկրորդ համաշխարհային պատերազմին։ 1956 թվականին ավարտել է Ռազմա–օդային (այժմ՝ Դագարինի անվան) ակադեմիան ։ ԽՍՀՄ տիեզերագնացների ջոկատում ընդգրկվել է 1964 թվականին։ 1968 թվականի հոկտեմբերի 26–30-ին Բերեգովոյ «Սոյուզ-3» տիեզերանավով Երկրի շուրջ կատարել է 64 պտույտ (95 ժ տևողությամբ)՝ երկու անգամ մոտենալով «Սոյուզ–2» տիեզերանավին։
Պարգևատրվել է Լենինի երկու շքանշանով, այլ շքանշաններով ու մեդալներով ։
Ծանոթագրություններ
Կատեգորիա:Խորհրդային տիեզերագնացներ‎ Կատեգորիա:Խորհրդային տիեզերագնաց-օդաչուներ Կատեգորիա:Նովոդևիչյան գերեզմանատանը թաղվածներ Կատեգորիա:Անձինք նամականիշերի վրա Կատեգորիա:ԽՄԿԿ անդամներ Կատեգորիա:Ռուս ռազմական գործիչներ Կատեգորիա:Ռուս քաղաքական գործիչներ Կատեգորիա:Սոցիալիստական աշխատանքի հերոսներ Կատեգորիա:Խորհրդային հուշագիրներ Կատեգորիա:ԽՍՀՄ ԳԽ 10-րդ գումարման պատգամավորներ
Ասուցեի շրջան
Աուցեի շրջան (Auces novads), վարչատարածքային միավոր Լատվիայի հարավարևմտյան մասում, Զեմգալե պատմական մարզում։ Բաղկացած է 6 վոլոստից և Աուցե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 8698 մարդ ։
Շրջանի մակերեսը 517,8 կմ² է ։
Շրջանը կազմավորվել է 2009 թվականի հուլիսի 1֊ին։
Բնակչություն
2010 թվականի հունվարի 1֊ին բնակչության թվաքանակը կազմում էր 8698 մարդ (2009 թվականի հունվարի 14֊ին՝ 8772 մարդ )։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ․
The Originals (ալբոմ)
The Originals, ալբոմ-հավաքածու, ամերիկյան ռոք Kiss խմբի առաջին երեք ալբոմների՝ Kiss, Hotter Than Hell и Dressed to Kill վերաթողարկում։ Թողարկվել է 16 էջանոց գրքույկով, որի մեջ Kiss խմբի պատմությունն էր, Kiss Army գույնի սթիքերով և էջ, որի վրա կային 6 քարտեր 1976 թվականին։
Ալբոմի մասին
Սկավառակը թողարկվել է, որպեսզի խթանի մինչև Destroyer ալբոմի թողարկված ալբոմների վաճառքը, որպեսզի դա դառնա Kiss խմբի առաջին ոսկե սկավառակը ։ Նա հասավ գագթնակետին, դառնալով ԱՄՆ-ի ցանկերի 36-րդ տեղը 1976 թվականի սեպտեմբերում ։
Ստեղծագործությունների ցանկ
I ձայնագրություն — Kiss
II ձայնագրություն  — Hotter than Hell
III ձայնագրություն  — Dressed to Kill
Ծանոթագրություններ
Կատեգորիա:1976 ալբոմներ Կատեգորիա:Անգլալեզու ալբոմներ Կատեգորիա:Ռոք ալբոմներ
Ատելության խոսքի դեմ օրենսդրությունը Հայաստանում
Ատելության խոսքի դեմ օրենսդրությունը Հայաստանում ներկայացված է քրեական իրավունքի նորմերով։ Նման իրավակարգավորումները արգելում են անձի կամ անձանց խմբի նկատմամբ սեռով, ռասայով, մաշկի գույնով, էթնիկական կամ սոցիալական ծագումով, գենետիկական հատկանիշներով, լեզվով, կրոնով, աշխարհայացքով, քաղաքական կամ այլ հայացքներով, ազգային փոքրամասնությանը պատկանելությամբ, գույքային վիճակով, ծնունդով, հաշմանդամությամբ, տարիքով կամ անձնական կամ սոցիալական բնույթի այլ հանգամանքներով պայմանավորված բռնություն գործադրելու հրապարակային կոչերը, նման բռնությունը հրապարակայնորեն արդարացնելը կամ քարոզելը
Պատմություն
2020 թվականի ապրիլի 15-ին Հայաստանի Հանրապետության Ազգդային Ժողովը ընդունել է ՀՀ կառավարության կողմից ներկայացված ՀՀ քրեական օրենսգրքում լրացում կատարելու մասին օրենքի նախագիծը, որով ՀՀ քրեական օրենսգրքում ավելացվել 226.2-րդ հոդվածը՝ «Բռնություն գործադրելու հրապարակային կոչերը, բռնությունը հրապարակայնորեն արդարացնելը կամ քարոզելը», համաձայն որի բռնությունը հրապարակայնորեն արդարացնելը կամ քարոզելը քրեական պատասխանատվություն է նախատեսում բռնություն գործադրելու հրապարակային կոչերի, բռնությունը հրապարակայնորեն արդարացնելու կամ քարոզելու կամ ատելության կոչերի համար։ Հոդվածը ուժի մեջ է մտել 2020 թվականի մայիսի 16-ին։
Ծանոթագրություններ
Կատեգորիա:Հայաստանի Հանրապետության իրավունք Հայաստան Ատելության խոսք Ատելության խոսք
Ավետ Ադոնց
Ավետ Ռոբերտի Ադոնց, հայ դիվանագետ, Իսպանիայում ՀՀ արտակարգ և լիազոր դեսպան (2014-2019)։ ՀՀ արտաքին գործերի նախարարի տեղակալ (2019-2021)։
Ծանոթագրություններ
Կատեգորիա:ՀՀ արտակարգ և լիազոր դեսպաններ Կատեգորիա:1963 ծնունդներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ՀՀ ԱԺ 4-րդ գումարման պատգամավորներ Կատեգորիա:ԵՊՀ շրջանավարտներ Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ Կատեգորիա:Հայ քաղաքական գործիչներ
Նոբելյան մրցանակի դափնեկիր կանանց ցանկ
Նոբելյան մրցանակները ամեն տարի հանձնում են Շվեդիայի գիտությունների թագավորական ակադեմիան, Կարոլինյան ինստիտուտը և Նորվեգական նոբելյան կոմիտեն։ Մրցանակը շնորհվում է այն անձանց, ովքեր էական ներդրում են ունենում քիմիայի, ֆիզիկայի, գրականության, խաղաղության ամրապնդման, ֆիզիոլոգիայի կամ բժշկության բնագավառում ։
Անտիոքի հույն ուղղափառ եկեղեցի
Անտիոքի և Համայն Արևելքի Հույն Ուղղափառ Եկեղեցի (كنيسة أنطاكية وسائر المشرق للروم الأرثوذكس), ուղղափառ ինքնիշխան եկեղեցի արևելքում, հաղորդակից արևելքի ուղղափառ քրիստինյական եկեղեցիներին։ Եկեղեցու ղեկավարն է Անտիւոքի և Համայն Արևելքի Հույն Ուղղափառների Պատրիարքը։ Այժմու ղեկավարն է Հովհաննես Ժ Յազիջի Պատրիարքը։
Նոբելյան մրցանակի դափնեկիր կանանց ցանկ
Մինչև 2012 թվականի սկիզբը Նոբելյան մրցանակը և տնտեսագիտության բնագավառում նոբելյան մրցանակը շնորհվել են 549 անգամ՝ 23 անգամ կազմակերպություններին և 830 անգամ՝ մարդկանց։ Նոբելյան 826 մրցանակակիրներից (չորսը՝ երկու անգամ), 43-ը կին է ։ Ընդ որում, առաջին կին մրցանակակիրը՝ Մարի Կյուրին, մրցանակին արժանացել է երկու անգամ՝ 1903 թվականին ֆիզիկայի (ամուսնու՝ Պիեռ Կյուրիի և Անրի Բեքերելի հետ համատեղ), իսկ 1911 թվականին՝ քիմիայի բնագավառում։ Աղջիկը՝ Իրեն Կյուրին, ևս 1935 թվականին քիմիայի բնագավառում արժանացել է նոբելյան մրցանակի։ Կանանց պարգևատրմամբ ռեկորդային էր 2009 թվականը, երբ միանգամից հինգ կին արժանացավ Նոբելյան մրցանակի, այդ թվում՝ տնտեսագիտության բնագավառում առաջին կին մրցանակակիրը՝ Էլինոր Օսթրոմը ։ 2014 թվականին խաղաղության նոբելյան մրցանակի արժանացավ 17-ամյա Մալալա Յուսուֆզայը՝ դառնալով նոբելյան մրցանակի պատմության մեջ ամենաերիտասարդ մրցանակակիրը ։
Արտաքին հղումներ
Կատեգորիա:Կանայք Կատեգորիա:Մրցանակակիրներ ըստ թեմայի Կատեգորիա:Նոբելյան մրցանակ Կատեգորիա:Նոբելյան մրցանակի կին դափնեկիրներ
Անտիոքի հույն ուղղափառ եկեղեցի
Եկեղեցական թեմեր
Անտիոքի հույն ուղղափառ եկեղեցին այժմ ունի հետևյալ 22 թեմերը.
Արտաքին հղումներ
Կատեգորիա:Եկեղեցի Կատեգորիա:Քրիստոնեությունը Լիբանանում
Ուրագամի Գիոկուդո
Ուրագամի Գիոկուդո (浦上玉堂, うらかみぎょくどう, ), Էդո դարաշրջանի ճապոնացի մշակութային գործիչ, նկարիչ, երաժիշտ և պոետ։ «Նան գա» ոճի ներկայացուցիչ։ Իրական անունն է՝ Ուրագամի Կոցիհու (浦上考弼): Ուներ հետևյալ մականունները՝ Բոկուսաի (穆斎), Գիոկուդո (玉堂):
Հակիրճ տեղեկություններ
Ուրագամի Գիոկուդոն ծնվել է 1745 թվականին՝ Կամոգատա հանում, սամուրայի ընտանիքում։ Յոթ տարեկանում կորցրել է հորը և դարձել Ուրագամի տոհմի գլխավորը, որը ծառայում էր Իկեդե Մասակի թագավորին։ Գիոկուդոն կյանքի առաջին կեսն անցկացրել է բյուրոկրատական հիերարխիական աստիճանները բարձրանալով։ Այդ ճանապարհին նրա ամենաբարձր ձեռքբերումը «օ մեցուկե»-ի գլխավոր տեսուչի պաշտոնն էր։
43 տարեկանում հեռացվել է այդ պաշտոնից և տեղափոխվել ֆորմալ պաշտոնի, որը նրան ավելի շատ ազատ ժամանակ էր տալիս։ Նա մեկնում է Էդո քաղաք, որտեղ սկսում է ուսումնասիրել չժուսիանական հոսքի նեոկոնֆուցիականություն։ Սակայն, շուտով Գիոկուդոն փոխում է իր ուսուցչին և անցնում յանմինական հոսքի հումանիզմի ու ճապոնական դասականության ուսումնասիմանը։ Այդ ժամանակ նա տարվում է յոթնալար «կոտո» երաժշտական գործիքի նվագմամբ և դարձավ Տակիե Ռանկեիի աշակերտը։
1770-ական թվականների վերջին Գիոկուդոն ծանոթություններ է ձեռք բերում այդ շրջանի հայտնի ճապոնացի մշակութային գործիչների հետ և սկսում է նկարել ու գրել բանաստեղծություններ։ 1794 թվականին նա առանց Կամոգգատի հանի ղեկավարի թույլտվության մեկնում է ճամփորդության, այդպիսով ցույց տալով իր բողոքը՝ Կանսեի ռեֆորմի ու յանմինության արգելման դեմ։ Գիոկուդոն կյանքի մնացյալ մասն անցկացրել է Ճապոնիայով ճամփորդելով, «կոտո» նվագելով ու նկարներ նկարելով։ Ծերությունը անցկացրել է Կիոտոյում, որտեղ էլ մահացավ 1820 թվականի հոկտեմբերի 10-ին։
Գիոկուդոն չուներ նկարչի համապատասխան կրթություն ու ինքնուրույն է սովորել նկարել։ Նկարչի աշխատանքներից հայտնի են այն նկարները, որոնք արվել են, երբ 60-70 տարեկան էր։ Այդ շրջանում նա մշակել էր ստվերային բնանկարների սեփական ոճը։ Նրա ամենահայտնի աշխատանքը համարվում է «Արևելյան ամպերի ձյունը» բնանկարը և աշնանային «Ոսկեգույն լեռներ» բնանկարը ։ Գիոկուդոն նաև թողել է արժեքավոր բանաստեղծական և երաժշտական ժառանգություն։
Արտաքին հղումներ
Կատեգորիա:Ճապոնացի նկարիչներ Կատեգորիա:Ճապոնացի բանաստեղծներ Կատեգորիա:Կեղծանուններ
Կաննալոնգա
Կաննալոնգա (Cannalonga), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1125 մարդ, բնակչության խտությունը կազմում է 48 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 84040, հեռախոսային կոդ՝ 0974։
Բնակչություն
Բնակչության աճ.
Ծանոթագրություններ
Կատեգորիա:Իտալիայի բնակավայրեր
Սորյո (կոմունա)
Սորյո (Sorø Kommune), դանիական կոմունա Զելանդիա մարզի կազմի մեջ։ Տարածքը՝ 309,93 կմ², ինչը կազմում է Դանիայի ողջ տարածքի 0,72 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 29180 մարդ է (տղամարդիկ՝ 14501, կանայք՝ 14679, օտարերկրացիներ՝ 781)։
Պատմություն
Կոմունան ձևավորվել է 2007 թվականին հետևյալ կոմունաներից.
Արտաքին հղումներ
Կատեգորիա:Զելանդիա (մարզ) Կատեգորիա:2007 թվականին հիմնադրված բնակավայրեր
Յուլիաննա Կարաուլովա
Մանկություն
Նա ծնվել է 1988 թվականի ապրիլի 24-ին Մոսկվայում ։ Երբ դեռ Յուլիանան 4 տարեկան էր հայրը նրան ուղարկում է Բուլղարիա դիվանագիտական ծառայության։ Ապա նրա ընտանիքը տեղափոխվում է Սոֆիա։ Նա 2003 թվականին մասնակցել է «Տարվա մարդ» կազմակերպության կողմից կազմակերպված մրցույթին և զբաղեցրել երկրորդ հորիզոնականը։
Աստղերի ֆաբրիկա
Նա 2004 թվականին եղել է առաջին ալիքի «Աստղերի ֆաբրիկա-5» հեռուստանախագծի մասնակից՝ Ալլա Պուգաչովայի ղեկավարությամբ,որտեղ նա հասել է եզրափակիչ։ Նախագծի ընթացքում նա Ռուսլան Մասյուկովայի հետ երգել է «Դու չկաս» դուետը, որը հետագայում անցել է Ելենա Տերելևային։ Նաև ձայնագրել է «Անձրև» սոլո կոմպոզիցիան։ «Աստղերի ֆաբրիկա-5» նախագծից հետո նա մոտ կես տարի սովորել է Լոնդոնում, որոշ ժամանակ էլ աշխատել է «Yes!» ամսագրում որպես խմբավար ։
5sta Family
2011 թվականին նա դարձել է «5sta Family»-ի մեներգչուհի։ 4 տարվա պաշտոնավարման ընթացքում նա իր խմբի հետ ձայնագրել է մի քանի հիթեր և ստացել հեղինակավոր պարգևատրումներ,որոնց թվում էր «Ոսկե գրամաֆոն 2013» մրցանակը՝ «Մենք միասին ենք» երգի համար։ 2014 թվականին Յուլիննա Կարաուլովան ավարտել է Ռուսաստանի Գնեսինների անվան երաժշտական ակադեմիայի պրոդյուսերական ֆակուլտետը։ Ապա ավարտել է Գնեսինի անվան Էստրադա-ջազ վոկալ բաժինը։ 2015 թվականի սեպտեմբերի 20-ին հայտարարել է, որ դուրս է գալիս խմբից։
Սոլո կարիերան
2015 թվականի մայիսին Յուլիաննան լինելով 5sta Family-ի կազմում ներկայացրել է իր դեբյուտային երգը «Ты не такой»։ Երաժշտության և խոսքերի հեղինակն է R.M.B երգչուհի Բիանցան։ Տեսահոլովակի նկարահանումները տեղի են ունեցել Հռոմում։ 2016 թվականի նոյեմբերին տեսահոլովակը հաջողակ հիթ է դարձել և Youtube-ում ունեցել է 20 000 000 դիտում։ 2016 թվականի դեկտեմբերի վերջին հրատարակել է «Հյուսթոն» տեսահոլովակը, իսկ 2016 թվականի մարտին հրատարակում է «Внеорбитные» տեսահոլովակը։ 2016 թվականի հունիսին հրատարակվել է «Ծով» երգը, ապա հուլիսի 27-ին տեսահոլովակը։ Նրա առաջին շնորհանդեսը և մենահամերգը 2016 թվականի նոյեմբերի 1-ին մոսկովյան RED ակումբում։ Հանդիպում է ձայնային պրոդյուսեր Անդրեյ Չյոռնիին, որի հետ ծանոթացել էր «Աստղերի Ֆաբրիկայում»։ 2016 թվականի դեկտեմբերի 23-ին Անդրեյը Յուլիաննային առաջարկ է անում ելույթ ունենալ զինավարժությանը իր «Внеорбитны» երգով։
Արտաքին հղումներ
Կատեգորիա:Ռուս երգչուհիներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս հաղորդավարներ Կատեգորիա:Ռուս դերասանուհիներ
Մարիա Բիեշու
Մարիա Լուկյանովնա Բիեշու - (Maria Bieşu, ), քաղաք Վոլոնտարովկայում (այժմ՝ Մոլդավա), մոլդովացի խորհրդային երգչուհի (քնարա–դրամատիկական սոպրանո) ։
Կենսագրություն
ԽՍՀՄ ժողովրդական արտիստուհի (1970)։ 1961 թվականին ավարտել է Քիշնևի կոնսերվատորիան (Ս․ Լ․ Զարիֆյանի դասարան)։ 1965–1967 թվականին կատարելագործվել է Միլանի Լա Սկալա թատրոնում (Իտալիա) ։ Մոլդովական օպերայի և բալետի թատրոնում կատարել է մի շարք դերերգեր ռուս, եվրոպական և մոլդավական կոմպոզիտորների օպերաներում։ Չիո Չիոսանի դերերգի լավագույն կատարման միջազգային մրցույթում (1967, Ճապոնիա) արժանացել է առաջին մրցանակի ։ Մոլդովական ԱՍՏ–ի պետական մրցանակի (1968) և ՍմՀմ պետական մրցանակի (1974) դափնեկիր էր։
Ծանոթագրություններ
Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:ԽՍՀՄ ժողովրդական արտիստներ Կատեգորիա:Լեյկոզից մահացածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Անձինք նամականիշերի վրա Կատեգորիա:ԽՍՀՄ ԳԽ 11-րդ գումարման պատգամավորներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ ԳԽ 10-րդ գումարման պատգամավորներ
Յոդիդներ
Յոդիդներ, յոդի քիմիական միացությունները մյուս տարրերի հետ։ Մետաղների յոդիդները յոդաջրածնական թթվի աղերն են։ Մեծ մասամբ լավ են լուծվում ջրում(բացի Agl, Hg2I2 և Cu2I2) և սպիրտում։ Տարրերի պարբերական համակարգի III, IV, V և VI խմբերի տարրերի յոդիդները հեշտ ցնդող են, լուծվում են անգամ չբևեռացած լուծիչներում, տաքացնելիս քայքայվում են։ Դրանց այդ հատկությունն օգտագործվում է հատուկ մաքրության նյութեր (Ti, Hf, Zr ևն) ստանալու համար։ Յոդիդները ստացվում են տարրերից, ինչպես նաև օքսիդների կամ կարբոնատների և յոդաջրածնական թթվի փոխազդեցությամբ։ Երբեմն յոդիդներ են անվանում նաև օրգանական միացությունների յոդային ածանցյալներին։
Կատեգորիա:Յոդիդներ Կատեգորիա:Անիոններ
Հաննա Հեխ
Հաննա Հեխ (իրական անունը՝ Աննա Թերեզ Յոհաննա Հեխ, Hannah Höch, ), գերմանացի նկարիչ, դադաիստ, կոլաժի վարպետ։
Կյանքը և ստեղծագործությունը
Յոհաննա Հեխը ծնվել է Գերմանիայի Գոթա քաղաքում ապահովագրական գործակալի ընտանիքում։ Մայրը սիրողական նկարիչ էր։ Արդեն 15 տարեկանում աղջիկը ստիպված է եղել թողնել դպրոցը, որպեսզի հոգ տանի կրտսեր եղբայրների ու քույրերի մասին ։ 1912 թվականին ընդունվել է Բեռլինի կիրառական արվեստի դպրոց։ Նա ընտրել է ապակու ձևավորման և գրաֆիկական արվեստի ուսումնական ծրագիրը (դասընթացի ղեկավարն էր ապակու դիզայներ Հարոլդ Բերգենը), ոչ թե կերպարվետը, որպեսզի գոհացնի հորը ։ 1914 թվականին Հեխը Քյոլնում այցելել է գերմանական ժամանակակից արվեստի մեծ ցուցահանդես, այնուհետև սովորել է Բեռլինի կիրառական արվեստի թանգարանում գտնվող դպրոցում՝ Էմիլ Օրլիկի դասարանում։ Այդ ժամանակ նա ծանոթացել և սերտ հարաբերություններ է հաստատել Ռաուլ Հաուսմանի հետ։ Երկուսով սկսել են զարգացնել ֆոտոմոնտաժի գեղարվեստական ուղղությունը։ 1916-1926 թվականներին նկարչուհին աշխատել է Ullstein Verlag հրատարակչության համար, առավելապես ամսագրային բաժնում։ Հաուսմանի շնորհիվ Հեխը 1917 թվականին ծանոթացել է Բեռլինի դադաիստ նկարիչների հետ։ 1920 թվականին նա մասնակցել է Առաջին միջազգային դադա-ցուցահանդեսին։ 1920 թվականից սկսած՝ Հեխը դարձել է Նոյեմբեր գեղարվեստական խմբի ամենամյա ցուցահանդեսների մշտական մասնակիցը։ Նույն թվականին Հեխն ու Հաուսմանը մեկնել են Պրահա՝ Չեխոսլովակիայի դադաիստների հետ հարաբերություններ հաստատելու համար։
1921 թվականին Հեխն ու Հաուսմանը բաժանվել են։ 1924 թվականին նա մեկնել է Փարիզ։ Հայրենիք վերադառնալու ճանապարհին նկարչուհին այցելել է Պիտ Մոնդրիանին և հոլանդական Դե ստիլ գեղարվեստական խմբի անդամներին։ 1924 թվականին ԽՍՀՄ-ում նա մասնակցել է արվեստի ցուցահանդեսի, 1925-ին Բեռլինում՝ Գերմանական արվեստի միության կողմից (Deutsche Kunstgemeinschaft) կազմակերպված ցուցահանդեսին։ 1926 թվականին Հեխը ծանոթացել է գրող Թիլ Բրուգմանի հետ, ում հետ նա 1929 թվականին ապրել և աշխատել է Հաագայում, այնուհետև մինչև 1936 թվականը՝ Բեռլինում։ 1932 թվականին նա իր կոլաժները ցուցադրել է ԱՄՆ-ում։
1933-1945 թվականներին Հաննա Հեխին արգելվել է զբաղվել գեղարվեստական գործունեությամբ։ Նրա գործերը հայտարարվել են Դեգեներատիվ արվեստի հետ կապված. արգելվել է դրանց ցուցադրությունը։ 1937 թվականին Հեխը բաժանվել է Բրուգմանից, 1938 թվականին նա ամուսնացել է դաշնակահար Կուրտ Մատիսի հետ, որի հետ ապրել է մինչև 1944 թվականը։ 1965 թվականին Հեխն ընդունվել Է Բեռլինի գեղարվեստի ակադեմիա։
Հեխի գեղարվեստական ժառանգությունը բազմազան է և պատկանում է նաև արվեստի տարբեր ուղղությունների։ 1996 թվականին Բեռլինում հիմնադրվել է 15 000 եվրո արժողությամբ Հաննա Հեխի մրցանակը՝ արվեստի բնագավառում ունեցած ակնառու նվաճումների համար։
Նրա ծննդյան 128-ամյակը ոգեկոչվել է 2017 թվականի նոյեմբերի 1-ին՝ Google Doodle-ի կողմից։
Գրականություն
Կատեգորիա:Բեռլին քաղաքում մահացածներ Կատեգորիա:Արվեստագետներ Կատեգորիա:Կին արվեստագետներ Կատեգորիա:Գերմանացի կին արվեստագետներ Կատեգորիա:20-րդ դարի կանայք Կատեգորիա:Նկարիչներ այբբենական կարգով Կատեգորիա:20-րդ դարի նկարչուհիներ Կատեգորիա:Գերմանացիներ Կատեգորիա:20-րդ դարի գերմանացիներ Կատեգորիա:Գերմանացի արվեստագետներ Կատեգորիա:Գերմանացի գրաֆիկներ Կատեգորիա:Գերմանացի նկարիչներ Կատեգորիա:Գերմանացի լուսանկարիչներ Կատեգորիա:Գերմանացի կին լուսանկարիչներ Կատեգորիա:Կին լուսանկարիչներ Կատեգորիա:Գերմանացի նկարչուհիներ Կատեգորիա:Բեռլինի գեղարվեստի ակադեմիայի անդամներ Կատեգորիա:Ֆեմինիստ արվեստագետներ Կատեգորիա:Ժամանակակից արվեստագետներ Կատեգորիա:Ֆեմինիզմ Կատեգորիա:Ֆեմինիստներ Կատեգորիա:Սոցիալիստ ֆեմինիստներ Կատեգորիա:Գերմանացի ֆեմինիստներ Կատեգորիա:ԼԳԲՏ արվեստագետներ
Իմկա
Իմկա (Имка), գետ Կամչատկա թերակղզու հյուսիսարևելյան մասում։ Գետի երկարությունը 60 կմ է։ Հոսում է Օլյուտորսկի շրջանում, Կամչատկայի երկրամասում ։ Թափվում է Օլյուտորսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հո (քաղաք)
Հո (քաղաք), (Ho)՝ քաղաք Գանայի հարավ-արևելքում։ Հանդիսանում է Վոլտայի շրջանի կենտրոնը։ Մինչև 1956 թվականը եղել է Բրիտանական Տոգոյի կենտրոնը։
Պատմություն
Քաղաքը եղել է Տոգոլենդայի մի մասը։ Առաջին Համաշխարհային պատերազմից հետո գրավվել է Բրիտանական կայսրության կողմից։ Եղել է Ազգերի Լիգայի մանդատային տարածք և Բրիտանական Տոգոյի մայրաքաղաք, մինչև Բրիտանական Ոսկե ափի կազմի մեջ մտնելը ։
Ամեն տարի սեպտեմբերին քաղաքում անցկացվում է յամսի փառատոն ։
Բնակչություն
Քաղաքի բնակչությունն ըստ տարիների:
Սպորտ
Քաղաքում է տեղակայված Հո սպորտային մարզադաշտը (Ho Sports Stadium):
Տրանսպորտ
Հո քաղաքի ճանապարհները ասֆալտապատված են, իսկ փողոցները ոչ այնքան ։ Օդանավակայանը սկսել է գործել 2015 թվականի սեպտեմբերից ։
Տես նաև
Կատեգորիա:Բնակավայրեր այբբենական կարգով Կատեգորիա:Գանայի քաղաքներ
Զանգեզուրի երկրաշարժ (այլ կիրառումներ)
Զանգեզուրի երկրաշարժ անունով հայտնի են երկու բնական աղետներ, որոնք տեղի են ունեցել 20-րդ դարում.
Բենգալական նոր տարի
Բենգալական Նոր տարի, (বাংলা নববর্ষ — Bangla Nôbobôrsho) կամ Պոյլա Բոյշակխ (পহেলা বৈশাখ — Pôhela Boishakh), տոնվում է Արևմտյան Բենգալիայում, Բանգլադեշում և բենգալական Ասամ և Տրիպուրա համայնքներում։ Տոնը նշում են բոլոր բենգալացիները` անկախ կրոնական պատկանելությունից։ Բանգլադեշում այն համարվում է ազգային տոն և տոնվում է ապրիլի 14-ին, իսկ Արևմտյան Բենգալիայում և Ասամում պաշտոնապես ճանաչվել է պետական տոն և նշվում է ապրիլի 15-ին։ Բենգալական Նոր տարին ամրագրված է հինդուների արևային օրացույցում և տոնվում է Հնդկաստանի (Կերալա, Թամիլ-Նադու, Ասամ, Մանիպուր, Օրիսսա) և Հարավ-արևելյան Ասիայի (Կամբոջա, Լաոս, Մյանմա, Թայլանդ) շրջանների փառատոների հետ միասին։
2016 թվականի նոյեմբերի 30-ին ՅՈւՆԵՍԿՕ-ն, նշելով, որ տոնը մեծ ազդեցություն ունի համընդհանուր համերաշխության և ժողովրդավարական սկզբունքների ձևավորման վրա, «Բենգալական Նոր տարին» ընդգրկել է մարդկության ոչ նյութական մշակութային ժառանգության ցուցակի մեջ.
Պատմություն
Մեծ մողոլների կայսրության կառավարման ժամանակաշրջանում գյուղատնտեսական հարկերը հավաքագրվում էին մուսուլմանների կողմից, իսլամական օրացույցի` հիջրայի հիման վրա։ Բայց քանի որ իսլամական օրացույցը լուսնային էր, հարկերի հավաքագրման ժամանակը չէր համընկնում բերքահավաքի հետ։ Արդյունքում, գյուղացիների համար չափազանց դժվար էր հարկերը սեզոնից դուրս վճարել։ Հարկերի հավաքագրման գործընթացը հեշտացնելու համար կայսր Աքբարը հրամայում է օրացույցի փոփոխություն կատարել։ Հայտնի գիտնական և աստղագետ Ֆաթհուլլա Շիրազին, իսլամական լուսնային և հինդու արևային օրացույցների հիման վրա ստեղծում է բենգալական օրացույցը։ Նոր գյուղատնտեսական տարին ներկայացվել է 1584 թվականի մարտի 10/11-ին, բայց հաշվարկվել է այն օրվանից, երբ Աքբարը գահ է բարձրացել (1556 թվական)։ Նոր տարին հետագայում անվանվեց «Բենգալական Նոր տարի»։
Այնուհետև Աքբարի կառավարման օրոք սկսվում է Նոր տարին նշելու ավանդույթը։ Ավանդույթի համաձայն՝ բենգալացիները հին տարվա վերջին օրը վճարում էին իրենց բոլոր պարտքերը, իսկ նոր տարվա առաջին օրը մեծահարուստ բենգալացիները իրենց աշխատողներին քաղցրավենիք էին հյուրասիրում։ Ամանորին կազմակերպվում էին հսկայական տոնավաճառներ և տոնակատարություններ։ Աստիճանաբար, Նոր տարին դառնում է բենգալացիների կյանքի բաղկացուցիչ մասը։ Ավանդույթներից մեկն էլ Ամանորին հարսանիքներ կազմակերպելն էր։ Վաճառականներն ու առևտրականները որոշում են Նոր տարվա առաջին օրվանից սկսել օգտագործել հաշվապահության նոր գիրք։ Նրանք հրավիրում էին իրենց հաճախորդներին և առևտրային գործընկերներին, հյուրասիրում նրանց քաղցրավենիք և նոր պայմանագրեր կնքում։ Այս ավանդույթը գոյատևում է մինչ օրս, հատկապես զարդեր վաճառողների շրջանում։